Diari Oficial de la Generalitat Valenciana


Sumari del DOGV 9449, del 14-10-2022 (2022/9181)

RESOLUCIÓ de 29 de setembre de 2022, del director general de Política Lingüística i Gestió del Multilingüisme, per la qual es concedeixen les subvencions per al foment del valencià en l'àmbit municipal.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9449

Data del DOGV
:   14-10-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/9181


Data del document
:   29-09-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 29 de setembre de 2022, del director general de Política Lingüística i Gestió del Multilingüisme, per la qual es concedeixen les subvencions per al foment del valencià en l'àmbit municipal. [2022/9181]  
Mitjançant l'Ordre 36/2022, de 16 de juny, de la consellera d'Educació, Cultura i Esport, es van aprovar les bases reguladores del procediment de subvencions per al foment del valencià en l'àmbit municipal (DOGV 9367, 22.06.2022).  
Mitjançant la Resolució de 6 de juliol de 2022, de la consellera d'Educació, Cultura i Esport (DOGV 9380 d'11.07.2022), es van convocar per a 2022 les subvencions per al foment del valencià en l'àmbit municipal.  
Vist l'informe de la comissió tècnica en què es concreta el resultat de l'avaluació de les sol·licituds presentades, després de ser estudiades i avaluades per la comissió tècnica, constituïda i reunida el dia 13 de setembre de 2022 a aquest efecte.  
Vist l'informe de l'òrgan instructor en què consta que de la informació que es troba en el seu poder es desprén que els beneficiaris compleixen tots els requisits necessaris per a accedir-hi.  
De conformitat amb els criteris d'atorgament i la distribució econòmica que es pot atorgar per programes, segons el que disposa la base catorze de l'annex de l'esmentada ordre, i l'apartat sisé de la Resolució de convocatòria de 6 de juliol de 2022, de la consellera d'Educació, Cultura i Esport.  
D'acord amb l'article 3 de l'Ordre de bases 36/2022, de 16 de juny, i amb l'apartat dènou de la Resolució de convocatòria, vista la proposta de l'òrgan instructor, resolc:  
  
Primer  
Concedir les subvencions proposades a les entitats que s'indiquen en l'annex I i assignar a cada una la quantitat que s'hi especifica, per un import total d'1.960.000 ?, a càrrec de la línia S3167000 «Promoció del valencià en l'àmbit local» de l'aplicació pressupostària 76.03.15.644.65.5, del pressupost de la Generalitat per a 2022.  
  
Segon  
Denegar les subvencions a les entitats relacionades en l'annex II pel motiu que s'hi indica.  
  
Tercer  
Les entitats beneficiàries han de complir amb el que estableixen les bases números 16, 19, i 22 de l'annex de l'Ordre de bases sobre les obligacions de les entitats beneficiàries, la justificació i el reintegrament de la subvenció, respectivament.  
  
Quart  
La documentació justificativa de la realització de l'activitat subvencionada s'haurà de presentar d'acord amb el que indica la base dènou de l'annex de l'Ordre de bases. El termini de presentació de la documentació justificativa de la realització de l'activitat subvencionada acabarà el 31 d'octubre de 2022, d'acord amb la base de l'annex de l'Ordre de bases abans esmentada i l'apartat setze de la resolució de convocatòria.  
  
De conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i amb els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, aquest acte, que esgota la via administrativa, podrà ser objecte de recurs potestativament en reposició o directament d'un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició s'haurà d'interposar davant de la Conselleria d'Educació, Cultura i Esport, en el termini d'un mes des de l'endemà de la publicació d'aquesta resolució en el Diari Oficial de la Generalitat Valenciana.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació en el Diari Oficial de la Generalitat Valenciana.  
  
València, 29 de setembre de 2022.- El director general de Política Lingüística i Gestió del Multilingüisme (p. d. Resolució de 13 d'abril de 2022, DOGV núm. 9328, de 29.04.2022): Rubén Trenzano Juan.